Document ID: /roh_data/filtered/fineweb-2-filterrobots_roh.jsonl.gz/6498

En il mezfinal dals campiunadis mundials dad unihoc en Tschechia è il prim mezfinal cler: A Prag gioga la naziunala svizra cunter la naziunala svedaisa.
La squadra Svizra ha gì da cumbatter pli fitg che quintà per cuntanscher il mezfinal dals campiunadis mundials en la Tschechia. Ils giugaders Svizzers valevan numnadamain sco favurits. Il gol decisiv al 3:2 tras Braillard è dentant pir crudà en la prolungaziun.
La Svezia ha sco spetgà gudagnà cunter la Lettonia. Il campiun mundial Svezia ha procurà per chaussas claras cun 14:1 (7:0/5:1/2:0).
En il segund mezfinal gioga la Tschechia ospitanta cunter il victur dal quartfinal tranter la Finlanda e la Germania.
RR Novitads 20:00+